Il-player żagħżugħ ta’ Vicenza, Edoardo Bolzon, ħareġ mill-koma u m’għadux iktar fil-periklu wara tmint ijiem ta’ battalja kontra l-mewt. Id-difensur li jilgħab mat-team ta’ Taħt is-17-il sena kellu jgħaddi minn emoraġija f’moħħu ħabta u sabta u kien qed jinżamm fit-taqsima tal-kura intensiva fi sptar fil-Veneto. Għal dawn il-jiem Bolzon kien f’qagħda kritika iżda skond stqarrija li ħarġu fis-sit elettroniku tagħhom, Vicenza sostnew li l-player ħareġ mill-koma u jinsab konxju ta’ dak li qed jiġri madwaru. L-ewwel ħsibijiet ta’ Bolzon kienu li qed iħoss in-nuqqas ta’ sħabu u li għandu ġenn sabiex jerġa’ jilgħab il-football. Minkejja kollox it-tobba qalulu li kollox għandu jieħu ż-żmien tiegħu u qed jieħdu ħsiebu mill-aħjar li jistgħu sabiex ikompli sejjer għall-aħjar.